ai4bharat/Pralekha huggingface dataset:
وزارت دفاع
آئی این ایس چلکا میں اگنی ویرز 01/22 بیچ کی پہلی پاسنگ آؤٹ پریڈ
ہندوستانی بحریہ کے کل 2585 اگنی ویر  اودھیسا میں آئی این ایس چلکا کے پورٹلز سے اپنی نوعیت کی پہلی رسمی، 28 مارچ 2023 کو جنوبی نیول کمانڈ کے زیراہتمام منعقد ہونے والی غرویب آفتاب کے بعد پاسنگ آؤٹ پریڈ میں پاس آؤٹ ہوئے۔ پریڈ کا جائزہ بحریہ کے سربراہ ایڈ مرل آر ہری کمار نے چیف آف دی نیول اسٹاف ، وی اے ڈی ایم ایم اے ہمپی ہولی، فلیگ آفیسر کمانڈنگ ان چیف، جنوبی نیول کمانڈ، معزز ممبر پارلیمنٹ پی ٹی اوشا، نامور اسپورٹس شخصیت میتھالی راج اور نامور بحریہ کے سابق فوجیوں کی موجودگی میں لیا۔
پاسنگ آؤٹ پریڈ، نہ صرف ان کی 16 ہفتوں کی سخت بحری تربیت کا کامیاب اختتام کو ظاہر کرتا ہے ، بلکہ ہندوستانی بحریہ میں ایک نئے سفر کا آغاز بھی ہے، جہاں مرد اور خواتین ہندوستانی بحریہ کو ایک تیار لڑاکا، قابل اعتماد، ہم آہنگ اور مستقبل کی قوت بنانے کے لیے مل کر کام کریں گے۔
اپنے خطاب کے دوران، سی این ایس نے پاس آؤٹ ہونے والے تربیت یافتہ افراد پر زور دیا کہ وہ اپنی صلاحیتوں کو مزید نکھاریں اور علم کی ایک مضبوط بنیاد، سیکھنے کی خواہش اور اپنے مستقبل کے کیریئر میں بہترین کارکردگی کا عزم کریں۔ انہوں نے ان پر زور دیا کہ وہ قوم کی تعمیر کے سلسلے میں بحریہ کی ڈیوٹی، غیرت اور جرات کی بنیادی اقدار کو برقرار رکھیں۔
اس موقع پر مہمان خصوصی نے ہونہار اگنی ویروں کو میڈلز اور ٹرافیاں بھی دیں۔ امالکانتی جےرام، اگنی ویر ، اجیت پی، اگنی ویر  کو مردوں کے زمرے میں بالترتیب بہترین اگنی ویر ایس ایس آر اور ایم آر کے لیے چیف آف دی نیول اسٹاف رولنگ ٹرافی اور گولڈ میڈل سے نوازے گئے ۔ خوشی، اگنی ویر  میرٹ کے مجموعی ترتیب میں بہترین خاتون اگنی ویر تھیں۔ ایک رولنگ ٹرافی، آنجہانی پہلے سی ڈی ایس جنرل بپن راوت کے ویژن کی یاد میں قائم کی گئی، مرحوم جنرل بپن راوت کی بیٹیوں کے ذریعہ انہیں عطا کی گئی۔
دن میں، اختتامی تقریب کے دوران، چیف آف دی نیول اسٹاف نے ایکلوایا ڈویژن کو مجموعی چیمپئن شپ ٹرافی اور انگد اور شیواجی ڈویژن کو رنرز اپ ٹرافی دی۔ انہوں نے فلیگ آفیسر کمانڈنگ ان چیف جنوبی نیول کمانڈ اور کموڈور این پی پردیپ، کمانڈنگ آفیسر، آئی این ایس چلکا کی موجودگی میں آئی این ایس چلکا کے دو لسانی ٹرینیز میگزین انکور کے سمر ایڈیشن کی نقاب کشائی بھی کی۔
۰۰۰۰۰۰۰۰

U-3470
(Visitor Counter : 46
وزارت دفاع
ہندوستانی فضائیہ کی انیوکوس-23 مشق میں شرکت
ہندوستانی فضائیہ ، ہیلنک ایئر فورس کی میزبانی میں منعقد کی جانے والی کثیر ملکی فضائی مشق انیوکوس-23 میں حصہ لے گی۔ یہ مشق 24 اپریل 2023 سے 04 مئی 2023 تک یونان کے اندراویدا ایئر بیس پر منعقد کی جائے گی۔ ہندوستانی فضائیہ چار سو-30 ایم کے آئی اور دو سی-17 طیاروں کے ساتھ حصہ لے گی۔
مشق کا مقصد حصہ لینے والی فضائی افواج کے درمیان بین الاقوامی تعاون، ہم آہنگی اور باہمی تعاون کو بڑھانا ہے۔ مشق ایک حقیقت پسندانہ جنگی منظر نامے میں کی جائے گی جس میں متعدد قسم کے فضائی اور سطحی اثاثے شامل ہوں گے۔ یہ حصہ لینے والے دستوں کو پیشہ ورانہ بات چیت میں مشغول ہونے کے قابل بنائے گا، اور ایک دوسرے کے بہترین طریقوں کے بارے میں قیمتی بصیرت فراہم کرے گا۔
وزیراعظم کا دفتر
وزیر اعظم نے لوگوں کو لوہڑی کے موقع پر مبارکباد دی ہے
نئیدہلی،13جنوری،2021، وزیر اعظم جناب نریندر مودی نے لوگوں کو لوہڑی کے موقع پر مبارکباد دی ہے۔
وزیر اعظم نے کہا ہے ’’لوہڑی کی مبارک باد، ہم دعا کرتے ہیں کہ ہر طرف خوشی اور اچھی صحت کا ماحول ہو۔خدا کرے اس خصوصی موقع سے ہر طرف دردمندی اور مہربانی کو فروغ حاصل ہو‘‘۔
صدر جمہوریہ کا سکریٹریٹ
صدر جمہوریہ ہند 20سے 21 فروری تک اروناچل پردیش کا دورہ کریں گی
صدر جمہوریہ ہند، محترمہ دروپدی مرمو 20 سے 21 فروری 2023 تک اروناچل پردیش کا دورہ کریں گی۔
صدر جمہوریہ 20 فروری 2023 کو اروناچل پردیش کے 37ویں یوم تاسیس کے موقع پر موجود ہوں گی اور ایک شہری استقبالیہ میں شرکت کریں گی جسے ایٹانگر میں ریاستی حکومت کے ذریعہ ان کے اعزاز میں منعقد کیا جائے گا۔
21 فروری 2023 کو صدر جمہوریہ ایٹا نگر میں اروناچل پردیش قانون ساز اسمبلی کے خصوصی اجلاس سے خطاب کریں گی۔
عملے، عوامی شکایات اور پنشن کی وزارت
پروموشن میں ریزرویشن کے اصولوں کی خلاف ورزی پر تادیبی کارروائی کی تجاویز
نئی دہلی 13 دسمبر۔شمال مشرقی خطے کی ترقی کے وزیر مملکت  ، وزیر اعظم کے دفتر میں وزیر مملکت ،عملہ ،عوامی شکایات اور پنشن ، ایٹمی توانائی او ر خلائی امور ڈاکٹر جتیندر سنگھ نے آج راجیہ سبھا میں ایک تحریری جواب میں بتایا ہے کہ مرکزی حکومت کے افسران / کارکنان مرکزی سول خدمات  سے متعلق قواعد 1964 اور مرکزی سول خدمات  قواعد1965 کے پابند ہوتے ہیں، جس میں ایسے افسران اور کارکنان سے نمٹنے کے لئے وافر تجاویز موجود ہیں ، جو مرکزی حکومت کی جانب سے جاری کئے گئے پالیسی رہنما خطوط کی خلاف ورزی کے مرتکب پائیں جائیں ۔حکومت نے تمام وزارتوں / محکموں کو وقتاََ فوقتاََ اس امر کے رہنما خطوط جاری کئے ہیں کہ انہیں ریزرویشن پایسی اور ریزروزمرے میں آنے والوں کے متعلق دیگر احکامات پر سختی سے عمل کرنا چاہئے ۔ ہدایت میں کہا گیا ہے کہ ریزرویشن اور ریزرو زمرے کے تحت آنے والے کارکنان کے سلسلے میں جاری کئے گئے دیگر احکامات پر عمل درآمد نہ کرنے اور متعلقہ عدم توجہی کے معاملات یا کوتاہی کو سنجیدگی سے لیا جانا چاہئے اور معقول حکام کے علم میں لایا جانا چاہئے اور فوری طور پر معقول کارروائی بھی کی جانی چاہئے ۔ 4 جنوری 2013 کو جاری کئے گئے رہنما خطوط کے مقابق / محکموں کے لئے یہ بات لازم ہے کہ وہ اپنے یہاں کم از کم ڈپٹی سکریٹری کے عہدے کے لائزن افسروں کا تقرر/ نامزدگی کا عمل انجام دیں اور ساتھ ہی ساتھ مرکزی حکومت کی اسامیوں اور خدمات کے سلسلے میں ریزرویشن کے لحاظ سے احکامات کے نفاذ کے لئے خصوصی ریزرویشن سیل قائم کریں ۔
عملہ اور تربیت کا محکمہ درج فہرست ذاتوں ، درج فہرست قبائل اوراوبی سی سے متعلق خالی اسامیوں کو پر کرنے کے لئے دس وزارتوں / محکموں کی نگرانی کرتا ہے ، جہاں مرکزی حکومت کے تحت 90 فیصدسے زائد ملازمین برسرروزگار ہیں ان وزارتو ں / محکموں میں سے 6 وزارتوں اور محکموں نے بتایا ہے کہ یکم جنوری 2018 تک درج فہرست ذاتوں کے لئے 7782 خالی اسامیوں ، درج فہرست قبائل کے لئے 6903 خالی اسامیوں اور دیگر پسماندہ طبقات کے لئے 10859 خالی اسامیوں کو پُر نہیں کیا گیا ہے ۔ ان 6وزارتوں اور محکموں کے علاوہ تین مزید وزارتوں اور محکمو ں نے بتایا ہے کہ یکم جنوری 2019 تک درج فہرست ذاتوں کے لئے 1713 خالی اسامیوں ، درج فہرست قبائل کے لئے 2530 خالی اسامیاں اور درج فہرست قبائل کے لئے 1773 خالی اسامیوں کو پر نہیں کیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5822
(Visitor Counter : 39
اسٹیل کی وزارت
جناب دھرمیندر پردھان نے سیل کی سروس نامی ایک اسکیم کی شروعات کی جس کامقصد ا س کمپنی کے ملازمین کی طرف سے رضاکارانہ طور پر انسان دوستی کے کاموں کو فروغ دینا ہے
جناب پردھان نے ملازمین کو سماجی اچھائیاں کرنے کیلئے بڑے پیمانے پر سامنے آنے کی ضرورت پر زور دیا
نئیدہلی۔22؍جنوری۔پٹرولیم اور قدرتی گیس نیز فولاد کے محکمے کے وزیر جناب دھرمیندر پردھان نےآج اسٹیل اتھارٹی آف انڈیا  کی ایک اسکیم کی شروعات کی جس کا مقصد اس کے ملازمین کی طرف سے رضاکارانہ طور پر انسان دوست سرگرمیوں  کو فروغ دینا ہے۔ یہ اسکیم ’’سیل امپلائی رینڈرنگ وولینٹرزم اینڈ انیشی ایٹیوز فار کمیونٹی انگیجمنٹ  ‘‘ کہلاتی ہے۔ یہ اسکیم ایک خاص منصوبہ بند طریقے پر ملازمین کی طرف سے انسان دوستی کی سرگرمیوں کو فروغ دیگی۔
وزیر موصوف نے ملازمین کیلئے اس اسکیم میں اندراج کرانے کی خاطر ایک پورٹل کی شروعات بھی کی۔ سیل سروس پورٹل اس اسکیم پر عملدرآمد کیلئے ایک پلیٹ فارم کا کام دیگا تاکہ مختلف ساجھیداروں کے مابین تیز رفتاری کے ساتھ تبادلہ خیال ہوسکے۔
اس موقع پر اظہار خیال کرتے ہوئے جناب دھرمیندر پردھان نے کہا کہ یہ سیل کا ایک بڑا قدم ہے اور اس کا مقصد یہ ہے کہ سیل کے ملازمین اور ان کے کنبوں کی اس بات کیلئے حوصلہ افزائی کی جاسکے کہ وہ سماج کو ایک مؤثر انداز میں اپنی خدمات فراہم کریں۔ انہوں نے کہا ’’یہ سال آئین کے نفاذ کا 70واں سال ہے، عزت مآب صدر جمہوریہ ہند جناب رام ناتھ کووند نے کہا ہے کہ اپنے حقوق کے بارے میں چوکس رہتے وقت شہریوں کو اپنے فرائض کا بھی احساس ہونا چاہئے۔ سروس اسکیم کے ذریعے سیل کے ملازمین اپنے سماجی فرائض رضاکارانہ طور پر پورا کرنے کیلئے آگے آئیں گے اور سماجی فلاح وبہبود نیز قوم کی تعمیر میں اپنا رول ادا کریں گے‘‘۔
جناب پردھان نے ملازمین سے کہا کہ وہ بڑے پیمانے پر آگے آئیں اور رضاکارانہ سرگرمیوں کے ذریعے ،جو ان کے علاقوں کے مفاد پر مبنی ہو سماجی کام کریں۔ انہوں نے کہا کہ سیل کے ملازمین اور ان کے افراد خاندان قوم کی تعمیر اور کمیونٹی کی ترقی میں اپنا کردار ادا کرسکتے ہیں۔ انہوں نے سیل کے ملازمین سے کہا کہ وہ پوری خلوص نیت کے ساتھ اس اسکیم میں شرکت کریں اور دوسروں کی مدد کرنا اپنی زندگی کا جزو لاینفک بنالیں۔ انہوں نے یہ بھی کہا کہ سماجی بھلائی کے کاموں میں ملازمین کے اقدامات کی حوصلہ افزائی کی جانی چاہئے۔
سیل کے تقریباً 70000 باقاعدہ ملازم ہیں اور سیل کے مختلف پلانٹوں میں 60000 کنٹریکٹ والے ملازم ہیں۔ ان تمام ملازمین اور ان کے افراد خاندان کی حوصلہ افزائی کی جائے گی کہ وہ آگے آئیں اور کمیونٹی کی ترقی کیلئے وی پی اے کو اپنائیں۔ جن بھلائی کے کاموں میں ان کی حوصلہ افزائی کی جانی ہے ان میں صحت ، خواتین کو بااختیار بنانا ، آمدنی کا مستقبل ذریعہ ، معذوروں کی مدد ، پانی اور صفائی ستھرائی تک رسائی ، گاؤوں کی ترقی، ماحول کو بہتر بنانا ، کھیل کود کی تربیت اور روایتی فنون لطیفہ اور کلچر وغیرہ شامل ہیں۔ اسکیم کے ذریعے وی پی ایز سے متعلقہ دیگر کاموں کیلئے بھی ملازمین کی حوصلہ افزائی کی جانی ہے ۔
سیل اپنے پلانٹوں اور یونٹوں میں اس اسکیم کے ذریعے آگاہی پھیلانے اور ملازمین کو وی پی ایس میں شرکت کرنے پر آمادہ کرنے کیلئے بڑے پیمانے پر خصوصی پروگرام چلائے گی۔ سیل کے یوم تاسیس یعنی 24 جنوری کو وی پی ایس کے ذریعے کمیونٹی کی ترقی کیلئے تمام پلانٹوں اور یونٹوں میں کام کرنے کا عہد لیا جائیگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ع ن
U-333
(Visitor Counter : 52
سائنس اور ٹیکنالوجی کی وزارت
سی ایس آئی آر نے کووڈ-19 سے نمٹنے کی کوششوں کے تحت 25 ادویہ کی شناخت کی
نئی دہلی ،30؍اپریل2020: سی ایس آئی آر کووڈ-19 کے وبائی مرض کے خلاف متعدد محاذوں پر نبردآزماہونے والے سرفہرست اداروں میں شامل ہے۔ اس کا اہم مقصد یہ ہے کہ ایسی دواؤں کی شناخت کی جائے ،جنہیں فوری طورپر نئی دواؤں کی جگہ استعمال میں لایاجاسکے، کیونکہ نئی دواؤں کو وضع کرنے میں کافی وقت لگتا ہے۔ عالمی پیمانے پر بہت ساری ادویہ ایسی ہیں جو کورونا وائرس کے مریضوں کے علاج کے لئے آزمائش کے مراحل میں ہیں، یعنی ان کی اثر انگیزی پرکھی جارہی ہے۔
بھارت میں کورونا مریضوں کےلئے ادویہ کا انتظام کرنے کی غرض سے سی ایس آئی آر نے ایسی 25 ادویہ کی نشان دہی کی ہے، جنہیں زیر غور لایا جاسکتا ہے۔ ان 25 ادویہ میں سے فیوی پیراویر ایک ایسی دوا ہے، جسے وسیع پیمانے پر وائرل آر این اے پولیمرس سے نمٹنے کے لئے کام میں لایا جاسکتا ہے اور یہی دوا سب سے زیادہ امکانی فوائد کی حامل پائی گئی ہے۔ فیوی پیراویر کو فیوجی فلم ٹویاما کیمیکل نے وضع کیا ہے اور اسے عام انفلوئنزا کے عام علاج میں بروئے کار لایا جاتا ہے اور روس ، چین اور جاپان میں فروخت کیا جاتا ہے۔
سی ایس آئی آر-آئی آئی سی ٹی، واقع حیدر آباد نے ایک آسان اور کم لاگت والی سنتھیٹک پروسیس فیوی پیراویر کے لئے وضع کی ہے۔ آئی سی ایم آر کے زیر اہتمام سپلا معقول محدود تجربہ کرے گی۔یعنی سپلنزا کو مارکیٹ میں لانے سے پہلے اس پر تجربہ کرے گی۔
سی ایس آئی آر سپلا بھارت میں کافی عرصے سے قابل استطاعت ادویہ بنانے میں کوشاں ہیں۔
وزارت ماہی پروری، مویشی پروری و ڈیری
ماہی پروری، مویشی پروری اور ڈیری کے مرکزی وزیر پرشوتم روپالا نے آج نیوزی لینڈ کے وزیر تجارت اور برآمدات کی ترقی کے وزیر ڈیمین او کونر کے ساتھ دو طرفہ میٹنگ کی
وبائی امراض، جانوروں کی بیماریوں کا انتظام، آن -فارم بایو سیکورٹی، اور جانوروں کاسراغ لگانے کی اہلیت سمیت دوطرفہ تعاون کے ممکنہ شعبوں پر تبادلہ خیال کیا گیا
ماہی پروری، مویشی پروری اور ڈیری کے مرکزی وزیر پرشوتم روپالا نے آج نیوزی لینڈ کے وزیر تجارت اور برآمدات کی ترقی / وزیر زراعت ڈیمین او کونر کے ساتھ دو طرفہ میٹنگ کی۔
دونوں فریقوں نے وبائی امراض، جانوروں کی بیماریوں کا انتظام، آن -فارم بایو سیکورٹی، اور جانوروں کاسراغ لگانے کی اہلیت سمیت دوطرفہ تعاون کے ممکنہ شعبوں وغیرہ پر ایک نتیجہ خیز بات چیت کی۔دونوں فریقوں نے حکومت ہند کی وزارت برائے ماہی پروری، مویشی پروری اور ڈیریکی پیداوار، نیوزی لینڈ حکومت کیوزارت برائے بنیادی صنعت کے درمیان مشترکہ اعلامیہ پر دستخط کرنے کے امکان پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8891
(Visitor Counter : 54
خواتین اور بچوں کی ترقیات کی وزارت
بچوں میں تغذیہ پر قومی سروے
حکومت کو کووڈ19 عالمی وبا کے دوران کی گئی سرگرمیوں اور موجودہ منظرنامے پر ریاستوں سے باقاعدگی سے رپورٹیں موصول ہورہی ہیں۔ عالمی وبا کے دوران ملک بھر میں آنگن باڑی مراکز کو بند کردیا گیا تھا تاکہ عالمی وبا کے اثرات کو محدود کیا جاسکے۔ تاہم مستفدین کو تغذیہ کی مسلسل فراہمی کو یقینی بنانے کے لئے آنگن باڑی کے کارکنوں نے پندرہ دن میں ایک مرتبہ مستفدین کے گھروں میں جاکر تغذیہ بخش خوراکیں مہیا کرائیں۔ اس کے علاوہ ان لوگوں نے کمیونٹی کی نگرانی اور بیداری پھیلانے کے علاوہ وقتاً فوقتاً انھیں سونپے گئے کام انجام دے کر مقامی انتظامیہ کی مدد بھی کی۔
تغذیہ سے متعلق ڈاٹا صحت اور خاندانی بہبود کی وزارت کے تحت نیشنل فیملی ہیلتھ سروسز کے ذریعہ اکھٹا کیا جاتا ہے۔ 2019-21 کے NFHS پانچ سروے میں پانچ برس سے کم عمر والے بچوں میں تغذیہ کی صورتحال بہتر ہوتی دکھائی دی ہے۔
ریاستوں/مرکزی انتظام والے علاقوں سے موصولہ اطلاعات کے مطابق زیادہ تر ریاستوں/یوٹی میں آنگن باڑی مراکز کھول دیئے گئے ہیں۔ حکومت نے قوت مدافعت بڑھانے اور تغذیہ کی کمی کو قابو میں کرنے کے لئے بہت سے اقدامات کئے ہیں۔ گورننس میں بہتری کے لئے پوشن ٹریکر کے تحت تغذیہ کے معیار میں بہتری، جانچ اور مناسب ٹیکنالوجی کے استعمال کے لئے بھی اقدامات کئے گئے ہیں۔ حکومت نے ریاستوں/یوٹی کو صلاح دی ہے کہ تغذیہ کی اضافی خوراکیں فوڈ سیفٹی اینڈ اسٹینڈرڈ ایکٹ 2006 کے تحت وضع کردہ ضابطوں پر پوری اترتی ہوں۔ ریاستوں/یوٹیز کو یہ بھی صلاح دی گئی ہے کہ وہ تغذیہ کی کمی اور اس سے ہونے والی بیماریوں کی روک تھام کے لئے آیوش طریقے کو فروغ دیں۔ تغذیہ سے متعلق روایتی طریقوں کو اجاگر کرنے کے لئے آنگن باڑی مراکز میں پوشن واٹکا کا بھی اہتمام کیا گیا۔
یہ اطلاع عورتوں اور بچوں کی بہبود کی مرکزی وزیر محترمہ سمرتی زوبن ایرانی نے آج لوک سبھا میں ایک تحریری جواب میں دی۔
وزارت خزانہ
بجٹ میں قومی تعلیمی پالیسی کے سبھی اجزاء کو شامل کرنے کے لئے 15000 اسکولوں کو معیار کے اعتبار سے مضبوط بنانے کی تجویز
این جی او / نجی اسکولوں / ریاستوں کی شراکت داری کے ساتھ 100 نئے سینک اسکول قائم کئے جائیں گے
بھارت کے اعلیٰ تعلیم کے کمیشن کے قیام کی تجویز، تاکہ معیارات کا تعین، منظوری، ریگولیشن اور رقم کی فراہمی کا کام کیا جاسکے
لداخ میں مرکزی یونیورسٹی قائم کی جائے گی
نئی دہلی، یکم فروری 2021 ۔ قومی تعلیمی پالیسی کے سبھی اجزاء کو شامل کیا جاسکے، اس کے لئے 15000 سے زیادہ اسکولوں کو معیار کے اعتبار سے مضبوط بنایا جائے گا، تاکہ وہ اپنے خطے میں شاندار اسکولوں کے طور پر ابھر سکیں اور قومی تعلیمی پالیسی کے آئیڈیلس کے حصول کے لئے دیگر اسکولوں کو راغب کرسکیں اور ان کی سرپرستی کرسکیں۔ یہ بات خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں 22-2021 کا مرکزی بجٹ پیش کرتے ہوئے کہی۔ انھوں نے یہ بھی کہا کہ غیر سرکاری اداروں  / نجی اسکولوں اور ریاستوں کی شراکت داری سے 100 نئے سینک اسکول قائم کئے جائیں گے۔
اعلیٰ تعلیم
وزیر خزانہ نے ہائر ایجوکیشن کمیشن آف انڈیا کے قیام کی تجویز بھی پیش کی، جو ایک امبریلا باڈی کے طور پر کام کرے گا اور جس کے چار الگ الگ اجزاء ہوں گے، جو معیارات سازی، منظوری، ریگولیشن اور رقم کی فراہمی کا کام کریں گے۔
محترمہ نرملا سیتا رمن نے کہا کہ ہمارے شہروں میں متعدد تحقیقی ادارے، یونیورسٹیاں اور کالجز ہیں جنھیں بھارت سرکار سے امداد ملتی ہے۔ مثال کے طور پر حیدرآباد میں ایسے 40 اہم ادارے ہیں۔ ایسے نو شہروں میں ہم فارمل امبریلا اسٹرکچر بنائیں گے، تاکہ ان اداروں کے درمیان بہتر تال میل قائم ہوسکے۔ ایسا کرتے وقت ان کی خودمختاری کو بھی برقرار رکھا جائے گا۔ اس مقصد کے لئے ایک گلو گرانٹ یعنی خصوصی امداد کا بھی نظم کیا جائے گا۔
لیہہ میں مرکزی یونیورسٹی
انھوں نے لداخ میں اعلیٰ تعلیم تک رسائی کے لئے ایک مرکزی یونیورسٹی قائم کئے جانے کی بھی تجویز پیش کی۔
عملے، عوامی شکایات اور پنشن کی وزارت
ناگالینڈ کے وزیر اعلیٰ نیفیو ریو نے مرکزی وزیر ڈاکٹر جتندر سنگھ سے ملاقات کی اور ترقیات سے لے کر آل انڈیا سروسز کے افسران کی تعیناتی تک ریاست سے متعلق کئی ایشوز پر بات چیت کی
ناگالینڈ کے وزیر اعلیٰ نیفیو ریو نے سائنس و ٹیکنالوجی و ارضیاتی سائنس اور پی ایم او ، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتندر سنگھ سے ملاقات کی اور ترقیات سے لے کر آل انڈیا سروسز کے افسران کی تعیناتی تک ریاست سے متعلق کئی مسائل پر گفت وشنید کی۔
نیفیو ریو نے ترقی کو لے کر ڈاکٹر جتندر سنگھ کی شمال مشرق کو لے کر گہری دلچسپی اور توجہ دینے کی ستائش کی اور کہا کہ ریاست کے لوگ ہمیشہ انہیں قومی راجدھانی میں اپنے سفیر کی شکل میں دیکھتے ہیں، جو ان سے جڑے مسائل میں مدد کرنے کےلئے ہمیشہ تیار رہتے ہیں۔
ناگا لینڈ کے وزیر اعلیٰ نے ناگالینڈ میں آئی ایس افسران کی تقرری و تعیناتی سے متعلق بعض ایشوزسے ڈاکٹر جتندر سنگھ کو باخبر کیا ہے، جو عملے و تربیتی محکمے کے انچارج وزیر بھی ہیں۔ اس سلسلے میں ڈاکٹر جتندر سنگھ نے کہا کہ وہ محکمے سے ان تمام ایشوز پر مناسب غور و خوض کرنے اور یہ دیکھنے کو کہیں گے کہ سب سے بہتر کیا ہو سکتا ہے۔
وزیر اعلیٰ مرکزی وزیر سے ناگا لینڈ میں پروجیکٹوں کی کچھ دیگر تجاویز کی پیش رفت پر مرکزی حکومت کے ساتھ مناسب کارروائی کرنے کی بھی گزارش کی۔اس پر مرکزی وزیر نے کہا کہ ان کا دفتر اس معاملے کو آگے بڑھائے گا۔
ڈاکٹر جتندر سنگھ نے کہا کہ خاص طور سے وزیر اعظم نریندر مودی کے ذریعے شمال مشرق کو
ش ح۔ج ق۔ن ع


(Visitor Counter : 73
زراعت اور کاشتکاروں کی فلاح و بہبود کی وزارت
زراعت اور کاشت کاروں کی فلاح وبہبود کے وزیر جناب نریندر سنگھ تومر نے سہاکار کوپٹیوب این سی ڈی سی چینل کا آغاز کیا۔
18مختلف ریاستوں کے لیے تیار کیا گیا ایک امداد باہمی کی تشکیل اور رجسٹریشن کا نمونہ بھی جاری کیا گیا۔
نئی دہلی، 4/اگست 2020، زراعت اور کاشت کاروں کی فلاح وبہبود کے وزیر جناب نریندر سنگھ تومر نے قومی امداد باہمی ترقیات کارپوریشن  کی ایک نئی پہل قدمی سہاکار کوپٹیوب این سی ڈی سی چینل کا آج آغاز کیا۔
اس موقع پر اظہار خیال کرتے ہوئے جناب نریندر سنگھ تومر نے کہا کہ کاشت کاروں کی فلاح وبہبود کی وزارت وزیراعظم جناب نریندر مودی کی جانب سے دی گئی آتم نربھر بھارت کی کال پر عمل کرتے ہوئے اس کے مختلف پہلوؤں کو عملی جامہ پہنانے میں سرکردگی کے ساتھ مصروف ہے۔ امداد باہمی کے ادارے وزیراعظم کے خوابوں کو شرمندہ تعبیر کرنے میں ایک اہم کردار ادا کرسکتے ہیں۔ جناب تومر نے ہندی اور علاقائی زبانوں میں 18 مختلف ریاستوں کے لیے این سی ڈی سی کے ذریعے وضع کردہ رہنما ویڈیوز پر مبنی ‘ایک امداد باہمی ادارے کی تشکیل اور اس کے درج رجسٹر کرنے کا عمل’ بھی جاری کیا۔
جناب تومر نے کہا کہ آتم نربھر بھارت کے تحت مرکزی حکومت نے حال ہی میں تغیراتی اقدامات اور ہر شعبے کےلیے مخصوص مالی پیکیج کا اعلان کیا ہے، تاکہ زراعت کے شعبے کو بڑھاوا دیا جاسکے۔ ان پہل قدمیوں میں ایک ملک ایک منڈی، جیسی پہل قدمی بھی شامل ہے، جس کا مقصد بھارت کے لیے ایک ایسا موقع فراہم کرنا ہے کہ وہ پوری دنیا کے لیے فوڈ فیکٹری بن جائے۔ اصلاحاتی اقدامات کا سلسلہ اس مقصد سے شروع کیا گیا ہے کہ زراعت کے شعبے میں تمامتر سرگرمیوں اور خدمات کو مستحکم بنایا جائے۔ باغبانی اور متعلقہ شعبوں کے لیے زرعی بنیادی ڈھانچہ فراہم کیا جائے۔ چھوٹے پیمانے پر خوردنی صنعتیں قائم کی جائیں، ویلیو چین کا قیام عمل میں آئے اور مچھلی اور مویشی پالن کے سلسلے کو بڑھاوا دیا جائے۔ ادویہ جاتی اور جڑی بوٹی کی خوبیوں کے حامل پودوں کی کاشت کو بڑھاوا دیا جائے۔ شہد کی مکھیاں پالنے، آپریشن گرین کو تقویت دی جائے،ا س سلسلے میں خاطر خواہ قانونی ترامیم کی گئی ہیں، تاکہ زراعت کے لیے مناسبت والا ماحول پیدا کیا جاسکے۔
این سی ڈی سی کی کوششوں کی ستائش کرتے ہوئے وزیر موصوف نے کہا کہ ایکو نظام میں ایک کلیدی حکمت عملی یہ ہے کہ نوجوانوں کو امداد باہمی کے اداروں میں شریک کیا جائے۔ نئے امداد باہمی اداروں کی تشکیل امداد باہمی کی تحریک کو تقویت بخشنے کے لیے ضروری ہے۔ مذکورہ رہنمائی پر مبنی ویڈیو مختلف زبانوں میں 18 ریاستوں کے لیے تیار کیا گیا ہے اور اس کی مدد سے ہماری حکومت کی اہم پہل قدمیوں کو بھی تقویت حاصل ہوگی۔ این سی ڈی سی نے امداد باہمی کے انداز میں ایف پی او کی تشکیل میں اہم کردار ادا کیا ہے۔ زیادہ سے زیادہ ریاستوں کو این سی ڈی سی سہاکار کوپٹیوب چینل کے سلسلے میں رہنما خطوط جمع کرنے کے کام میں آئندہ وقت میں شامل کیا جائے گا۔
این سی ڈی سی زراعت اور کاشت کاروں کی فلاح وبہبود کی وزارت کے تحت ایک اعلی اختیاراتی قانونی ادارہ ہے، جس نے امداد باہمی کے اداروں کو ایک لاکھ 54 ہزار روپے کے بقدر کی امداد فراہم کی ہے اور زبردست کامیابی حاصل کی ہے۔ 1963 میں محض 2.36 کروڑ روپے کی معمولی سی تقسیم کے ساتھ کام شروع کرکے این سی ڈی سی نے 2019-20 کے دوران 28 ہزار کروڑ روپے کی رقم تقسیم کی ہے۔ این سی ڈی سی نے گزشتہ 6 برسوں کے دوران غیرمعمولی پیش رفت حاصل کی ہے۔ اس نے ان 6 برسوں کے دوران 83 فیصد کی مجموعی مالی امداد بہم پہنچائی ہے۔
۔۔۔۔۔۔۔۔۔۔۔
U-4324
م ن۔ ت ع۔
(Visitor Counter : 192
وزارت دفاع
‘دلی سیریز ’ سمندری قوت ویبینار – 2021، ایزی مالا کی بھارتی بحریہ کی اکیڈمی میں منعقد کی جائے گی
نئی دہلی، 21اگست ،2021 / ایزی مالا میں بھارتی بحریہ کی اکیڈمی  11 اور 12 اکتوبر 2021 کو سالانہ دلی سیریز ، سمندری قوت سیمینار کا انعقاد کرے گی ۔ اس سال یہ تقریب ویبینار کی شکل میں منعقد کی جائے گی اور مقبول سوشل میڈیا پلیٹ فارمس پر براہ راست نشر کی جائے گی۔ اس سال کے ویبینار کا موضوع ہے ‘‘بحرۂ ہند کے خطے کی بحری تاریخ  ایڈمیرل ارون پرکاش ، پی وی ایس ایم ، اے وی ایس ایم وی آر سی وی ایس ایم  بحریہ کے سابق سربراہ نے اس موقعے پر مہمان خصوصی بننے پر رضامندی دے دی ہے۔
اس سال کے ویبینار کا مقصد بحر ہند کے خطے کی بحری تاریخ سے کیڈٹوں کو روشناس کرانا ہے ۔ یہ ویبینار تین ذیلی موضوعات کے تحت ہوگی۔ اس میں  ابتدائی بحری تعلقات اور آج کے دور میں اس کی مطابقت،  بھارتی بحری سفر 15ویں صدی سے 19 ویں صدی تک اور 21ویں صدی میں بھارت کی بحری سفر سے حاصل کیے گئے سبق؛  برطانوی راج سے آزادی تک اور اس آگے۔ ویبینار میں ‘‘بھارتی بحریہ دہائیوں کے دور سے گزرتی ہوئی  ’’ پر ایک پینل مباحثہ بھی ہوگا جس میں ملک میں بحری تاریخ کے ماہرین شرکت کریں گے۔
۔۔۔۔۔۔۔۔۔۔۔۔۔۔۔۔۔
ش ح۔ و ا ۔ ع ا۔
8125U –
(Visitor Counter : 118
بہت چھوٹی، چھوٹی اور درمیانی صنعتوں کی وزارت
وینڈرڈیولپمنٹ پروگرام
نئی دہلی 10 فروری : بہت چھوٹی ، چھوٹی اوردرمیانی صنعتوں کے مرکزی وزیرجناب نتن گڈکری نے ایک سوال کے تحریری جواب میں آج راجیہ سبھا کو بتایاہے کہ وینڈرڈیولپمنٹ پروگرام  کا مقصد بہت چھوٹی ، اورچھوٹی صنعتی اکائیوں  کی صلاحیت پیداکرنا اور سرکاری خریداری عمل میں ان کی شراکت کو بڑھاناہے ۔
مرکزی حکومت کے سرکاری دائرہ کارکے اداروں  کے ذریعہ بہت چھوٹی اور چھوٹی صنعتوں  سے خریداری 18-2017کے 23.11فیصد سے بڑھ کر 19-2018میں 26.31فیصد ہوگئی ہے ۔
ایم ایس ایم ای کی وزارت کے زیراہتمام منعقدہ وینڈرڈیولپمنٹ پروگرام کی تفصیلات اور مرکزی سرکاری دائرہ کارکے اداروں  میں درج رجسٹروینڈروں کی تفصیلات 5فروری ، 2020کو حسب ذیل تھی ۔
|
|
سال
|
|
وزارت ایم ایس ایم ای کے زیراہتمام منعقدہ وینڈرڈیولپمنٹ پروگراموں کی تعداد
|
|
سی پی ایس یو میں درج رجسٹروینڈر
|
|
2016-17
|
|
403
|
|
20,775
|
|
2017-18
|
|
442
|
|
2018-19
|
|
136
گذشتہ دوبرسوں کے دوران سی پی ایس یو کے زیراہتمام منعقدہ وینڈرڈیولپمنٹ پروگرام /بایر۔ سیلر میٹ کی تفصیلات حسب ذیل ہیں ۔
|
|
سال
|
|
عام وی ڈی پی ایس
|
|
ایس سی /ایس ٹی وی ڈی پی ایس
|
|
2017-18
|
|
913
|
|
215
|
|
2018-19
|
|
1983
|
|
583
وزارت دفاع
ایم / ایس شوفٹ شپ یارڈ پرائیویٹ لمیٹڈ، بھروچ میں تھری 25 ٹن بولارڈ پل ٹگس  کا کیل بچھانا
تھری 25 ٹن بولارڈ پل ٹگس کی تعمیر کا معاہدہ 12 نومبر 2021 کو میسرز شوفٹ شپ یارڈ پرائیویٹ لمیٹڈ کے ساتھ 84.75 کروڑ روپے کی لاگت سے حکومت ہند کے ‘‘آتم نربھر بھارت’’کے اقدامات کے تحت طے پایا گیا تھا۔ یہ ٹگس 30 سال کی سروس لائف کے ساتھ بنائے جا رہے ہیں۔ یہ ٹگ بحری جہازوں اور آبدوزوں کو محدود پانیوں میں برتھنگ، ان برتھنگ اور بڑے پیمانے پر نقل و حرکت میں مدد دینے کے قابل ہوں گے۔ ٹگس بحری جہازوں کے ساتھ ساتھ اور لنگر انداز کے دوران آگ بجھانے میں مدد بھی فراہم کریں گے اور ان میں محدود تلاش اور بچاؤ کارروائیوں کی صلاحیت ہوگی۔
تینوں 25ٹی بولارڈ پل ٹگس  کی بنیاد کامریڈ سنیل کوشک، وار شپ پروڈکشن سپرنٹنڈنٹ  نے 10 جون 2022 کوبھروچ، گجرات میں ایم / ایس شوفٹ شپنگ پرائیویٹ لمٹیڈ میں رکھی تھی ۔ مقامی مینوفیکچررز سے حاصل کردہ تمام بڑے اور معاون آلات کے ساتھ یہ ٹگس وزارت دفاع کے ‘‘میک ان انڈیا، میک فار دی ورلڈ’’ کے تحت کئے گئے اقدامات کےقابل فخر اور پرچم بردار ہیں۔
وزیراعظم کا دفتر
وزیراعظم نے برمنگھم 2022 دولت مشترکہ کھیلوں میں طلائی تمغہ جیتنے پر پہلوان دیپک پونیا کو نیک خواہشات پیش کی ہیں
وزیراعظم جناب نریندر مودی نے پہلوان دیپک پونیا کو، برمنگھم میں جاری دولت مشترکہ کھیل 2022 میں طلائی تمغہ جیتنے پر نیک خواہشات کا اظہار کیا ہے۔
ایک ٹوئیٹ وزیراعظم نے کہا:
’’ہمارے پیارے دیپک پونیا کی شاندارکھیل کارکردگی پرفخر کا احساس ہورہا ہے! وہ بھارت کی شان ہیں اور انھوں نے بھارت کو کئی اعزاز دلائے ہیں۔ ان کے طلائی تمغہ جیتے پر ہر بھارتی مسرت و انبساط سے سرشار ہے۔ ان کی آئندہ کی تمام کاوشوں کے لئے نیک خواہشات۔‘‘